Riitta Suhonen

Riitta Kaarina Suhonen (o.s. Artimo; s. 21. heinäkuuta 1941 Tampere) on suomalainen juristi, joka oli korkeimman oikeuden jäsen vuodesta 1990 vuoteen 2009.

Suhonen valmistui Helsingin yliopistosta oikeustieteen kandidaatiksi 1967 ja sai varatuomarin arvon 1971.

Suhonen on ollut korkeimmassa oikeudessa eri työtehtävissä vuodesta 1973. Hän nousi esittelijäneuvokseksi 1985 ja korkeimman oikeuden jäseneksi 1990.

Vuonna 2003 tasavallan presidentti myönsi Suhoselle Suomen Valkoisen Ruusun I luokan komentajamerkin.

 Lähteet 

Luokka:Korkeimman oikeuden jäsenet
Luokka:Vuonna 1941 syntyneet
Luokka:Elävät henkilöt